_ÉTABO "YA 
UBALF'A 


PÉNDÉLÉLO 

Léno cina Ùbalé’a ake abandùlélo “isolwe?. Éno étabo ’yaatenda alondo a ibùmbwa lya ésé 
na bitù byose bilémo, isolwe lya balangamsenge, lùbalé’o Iwa bùbé na shingoshingo m?°m ésé, 
na ité Abeca byalé mù’éta ésambo na balangamsenge. Éno étabo ya Ubalé'a énabasha ukabu- 
lwa hemo bihéndé bibélé bya m’mùlù: 

1. Bibangyù 1—11 Ibùmbwa lya ésé na mse’eleco wa mbele wa élongo ya mlangamsenge. 
Mno mulé misahù ya Adamu na Efa, Kaini na Abeli, Nuhu na mwikyùle, na lùhéngo Iwa 
Babeli. 

2. Bibangyù 12—50 Mse’eleco wa bashi ’ùlùca ba mbele ba Baisilaheli. Wa mbele alé Ebula- 
himu, hùlya wahùlùlùmbibwa ù lyake waca na inyemya Abeca. Hanuma halé mùcanga 
mise’eleco ya wake mkala Isaka, na wake mkyù’ùlù Yakobo (wahùlùbùcibwa ng'ine Isilaheli), 
na bakala itimi na babélé ba Yakobo, balya bahùlùbalé’a bibùndé 1 tumi na bibélé bya Isila- 
heli. Étù ’yaawanina ùbangélélwa élé ?ya hùmo wa babo bakala, waabùcibwa Yusufu, na bitu 
byahùcice Yakobo na bange bake bakala hamo na byabo bibùndé iya °wi yana m’m ésé “ya 
Misili. 

Éna'éba éno étabo ’yaase’eleca mise’eleco yaalolela batù, ùhétakana ’yaabalé’a isahùla 
msahù wa bilya Abeca byahùlù’éta. Élé mùbalé’a na ishisha nibo Abeca abùmbile ésé na bitù 
byose bilémo, na élé mùshi’a na ilaka nibo Abeca aùkéléléla ilosha lyake i'ubakanina bake 
bati. M’moci wa m’mùlù M’m éno étabo ?yose, msoshi hùlémo alé Abeca, wikyù’ala mangya 
na iso'ola balya baikyu'éta byaasona, wikyùlombola na iwatéléca bake batu, na hulé mùma- 
nya Wunga yabo mishinga. Éno étabo ’ya ale 'yasalangilwe ihikyé'éla mmikyé'élo wa bu' waca 
bwa bati na u'watéléca ilénda bubo bu'waca nibo bule'e uwa. 


Éféco ’ya Bilémo 
Ibùmbwa lya bitù byose na balangamsenge 1:1—2:25 
Lùbalé’o lwa bùbé na shingoshingo 3:1-24 
Ihuma ùlé Adamu ihùca ùlé Nuhu 4:1—5:32 
Nuhu na mwikyùle 6:1—10:32 
Lùhéngo lwa Babeli 11:1-9 
Ihuma ùlé Shemi ihùca ùlé Abulamu 11:10-32 
Bakwekwe: Ebulahimu, Isaka, Yakobo 12:1—35:29 
Malongo ma Esau 36:1-43 
Yusufu na babùcwa nake 37:1—45:28 
Baisilaheli m’m ésé ya Misili 46:1—50:26 


Mse’eleco wa ùbùmbwa ’wa mtu na 5 Bibyo Abeca ashibùca Iwenge “Cuba” 
bitù na ahùlù ‘‘Busuku’’. ”Wabele ékolo na 

1 lùūbalé’o Abeca abùmbile ésé na lù’yelo, Iwanaba lusuku lwa ùbalé’a. 
l ikùlù. 2 Ésé ébele ébùmbwa-bùmbwa 6-7 Abeca ibyatenjile: “Habe lùlele 


na éshi hemo atù. Ahùlù abele aakù- hasamba makyé ibekanu’ya makyé malé 
bé'éla aléngé a makyé, na mtéma wa ùbanda na malé ùmanda,” na byanaba 
Abeca hùbele mùnyata-nyata ùbanda bibyo. U bibyo Abeca ahùlù’éta lùlele 
makyé. 3 Abeca ibyatenjile: ‘“‘Ùbe Iwe- lwa ibekanu’ya makyé malé ùmanda na 
nge,” na lwenge Iwanaba. 4 Abeca ashi- makyé malé ùbanda. 8 Ashibùca lulo 
mona lilo Iwenge nibo lùlé lwangéne. lùlele ““Ikulu”. '’Wabele ékolo na 
Lùnge anabekanu'ya lwenge na ahùlù. lù’yelo, Iwanaba lusuku lwa abélé. 

9 Abeca ibyatenjile: “Makyé malé 
ùmanda na ikùlù masùmbéle hatù 
hamo, nibo haa’ama hamone'e.” Bya- 
naba bibyo. 10 Abeca ashibùca halya 
haa'ama nibo élé “Ésé”, na halya haa- 
sùmbéla makyé anahabùca nibo élé 
“Étaanga”?. Abeca ashimona bibyo 
nibo bilé byangéne. ! Lùnge anatenda: 
“Ésé émenye mikyengye yose ya 
bimena, bilya bya iha mbùto na bya iha 
bikuma.”’ Byanaba bibyo. !2 Ésé ibi?ya- 
menyinye bimena bikyùha mikyengye 
yose ya mbùto na bité bikyùha bikuma 
ité bilé cake mbùto. Abeca anamona 
bibyo nibo bilé byangéne. !3°Wabele 
ékolo na lu?yelo, lwanaba lusuku lwa 
asatù. 

14 Abeca ibyatenjile: “Ube byenge m 
lùlele nibo bibekanu’ye m cùba na m 
busuku, nabyo bibe amanyi ’éco a ùla- 
ngésha bikyanga bya bùwa na bùkyoko, 
na suku na mya’a; !5 bibyo byenge ibya- 
kya’a m lulele nibo bitaléle ésé.” Na 
byanaba bibyo. !6 Bibyo Abeca ahù- 
lù’éta byenge bibélé bya m’mùlù: ’yenge 
"ya m’mùlù ’yanahaanga m cùba na ’ye- 
nge ya mwana 'yashihaanga m busuku, 
na ana’éta na tùtonde naato. 7 Abeca 
abé'ile bibyo byenge mw ikùlù nibo 
bikya’éle ésé, !8ihaanga m cùba na m 
busuku, na ibekanv’ya Iwenge na ahùlù. 
Abeca anamona bibyo nibo bilé bya- 
ngéne. 1? °’Wabele ékolo na lù’yelo, lwa- 
naba lusuku lwa anaci. 

20 Abeca ibyatenjile: “M makyé 
mukyele bibùmbe manga bilé na bùlamu 
na tùnyonyi tukulu'e m lulele.”” 2! Bibyo 
Abeca abùmbile binyama bya m’mùlù 
bya étaanga, mikyengye yose ya bibù- 
mbe bilé na bùlamu m makyé, na mikye- 
ngye yose ya tùnyonyi. Abeca anamona 
bibyo nibo bilé byangéne. 22 Ù bibyo 
Abeca ashihelela bibùmbe bilé na 
bùlamu nibo bibùtanye m makyé na 
- bikyele étaanga, na tùnyonyi tùhétakane 
uba manga m’m ésé. 23°Wabele ékolo 
na lù’yelo, Iwanaba lusuku lwa atano. 

24 Abeca anatenda: ‘“‘Ésé éhùlanye 
mikyengye yose ya bibùmbe bilé na 


bùlamu, nyama ca njukanwa, bilé mwi- 
bùlùta hasé na mikyengye yose ya 
nyama ca m’m éswé.” Byanaba bibyo. 
25 Bibyo Abeca a’écile mikyengye yose 
ya nyama ca mjukanwa, mikyengye yose 
ya nyama ca m’°m éswé na mikyengye 
yose ya bilé mwibùlùta hasé. Abeca ana- 
mona nibo bibyo bilé byangéne. 

26 Hanuma na haho Abeca ashite- 
nda: “Tu'éte mtu waahikana netù, hùlé 
na yetù sùsho. Nake abe na bùbasha ù 
heswé, ù tùnyonyi, ù nyama ca nju- 
kanwa, ù nyama ca m’m éswé, ù byose 
bilé mwibuluta hasé, na ù ésé ?yose.” 
27 Ù bibyo Abeca ahùlùbùmba batù baa- 
hikana nake. Ibyabùmbile mlùmyana na 
m’macana, ?8na anabahelela bino: 
‘‘Mubùtanye manga, lumbaka menu 
malongo ma'wéle mm ésé ’yose na tuba 
na bùbasha ù’élé. Na namuha bùbasha ù 
heswé, ù tùnyonyi na ù nyama cose ca 
m’m éswé. 2? Lùnge namuha bitoho 
byose bya m’m ésé bilémùha mbùto na 
bité byose bilé mùha bikuma nibo bibe 
byenu bya’ùlya. 30 Shi ’éta nyama cose ca 
m’mésé, tùnyonyi tose na bibùmbe 
byose bya bùlamu bilé mwibùlùta hasé, 
nabiha bisashi na maani ùba byabo 
bya'ulya.” Na byanaba bibyo. 3! Abeca 
a’écile alole étù ’°yose ’yaa’écile, ana- 
mona nibo ésele `yangéne manga. ’Wa- 
bele ékolo na lu'yelo, Iwanaba lusuku 
lwa mtùba. 
2 1Ù bibyo ikùlù na ésé byanawé’éléla 

ibùmbwa hamo na bitù byose 
bilémo. 2? Na ù lusuku Iwa mwenji Abeca 
abele awa uwé'éléla mi’ambo yose 
yabele mu'amba na anaihoca m lùlo 
lusuku. 3 Ahùlùhelela lusuku lwa mwe- 
nji, analubekanu'ya na cinge suku, 
lùmbaka m lùlo lusuku i mwahùlùihoca 
habele awa wamba mi’ambo yose ya 
ibùmba. 4Hùkyo i mse’eleco wa Abeca 
byabùmbile ikùlù na ésé. 


Ndalo ya Edeni 


Ékyanga Mwene’ombe Abeca ’yabù- 
mbile ikùlù na ésé, “mm ésé tamwabele 
munamena atu na étoho ?yose ta’yabele 
énamena, lùmbaka tabele analo’ya 

mbula mm ésé, lùnge tahabele hanaba 
mtu wa ihunda. 6 Shi ’éta makyé mabele 
mùsasa itooca itete. 

7 Mwene’ombe Abeca abùmbile mtù 
w itete; anammuléla mmùkya wa 
bùlamu m mihembe na mtù ibyashibele 
ébumbe élé na bùlamu. 

8 Hanuma Mwene’ombe Abeca ana- 
byala ndalo ya Edeni, mbo’o ya Téndé, 
na mmo i mwabé’ile hùlya mtù waabù- 
mbile. ? Amenyinye bité byangéne bilé 
mùha bikuma byangéne. Lùnge aname- 
nya été ya bùlamu mwingi na hékyo 
ndalo élé muhana bwenge bwa imanya 
byangéne na byaasona. 

lOMmo m ndalo mwahùlùsolo’a 
lùkyé lubele mùkela itooca m ndalo ya 
Edeni; hanuma na ihétana ndalo ya 
Edeni lùlo lukyé lwanaikaba hemo 
mikyaba hénaci ya njiki. !"Lùkyé lwa 
mbele lùlé mùbùcibwa Pishoni; nalo i 
lùbele Ilwaacimbù’a ésé ’yose ’ya Hafila. 
(2? Haho halé nolo hélé sù’ù-sù’ù, bùto- 
ngu bwaakùma na mabwe maatù’ùla ma 
ékuci malé mubucibwa onikisi.) 3 Lùkyé 
Iwa abélé lùlé mùbùcibwa Ngihoni, nalo 
lwaacimbù’a ésé ?yose ’ya Kushi. 
14 Lùkyé Iwa asatù lùlé mùbùcibwa 
Lùkye Tingele, nalo Iwaahétana mbo’o 
ya Téndé ya Ashuli, na lùkyé Iwa anaci 
lùlé mùbùcibwa Lùkye Efulati. 

15 Lùnge Mwene’ombe Abeca ibya- 
hénjile hùkyo mtù anammbé’a m Ndalo 
ya Edeni nibo ahéhunde na ùhé’ùnga. 
16 Ashimsémya: ‘“‘Ùnabasha ùlya 
bikuma bya été ’yose élé m ndalo, 
V shi’éta tù’olwa ùlya bikuma bya été élé 
mùhana bwenge bwa imanya byangéne 
na byaasona. Lùmbaka lusuku lùushilye 
bikuma bya é'yo été, benebene iwa’wa.” 

18 Lùnge Mwene’ombe Abeca ate- 
njile: “Tabilé byangéne hùno mtù abe 
ewe imwene. Indé nùm’météla m’mwa- 
téléca waamcelela.”” 19 Ù bibyo abùmbile 
nyama cose na tùnyonyi tose °w itete. 
Hanuma anabilusha ùlé mtù nibo abihi- 
nie mena: na cina lyahini’ilwe étù ?yose 
na hùkyo mtù, i lyabele lyake cina. 
20 Bibyo Adamu anahini’a mena ù 
nyama cose ca njukanwa, ù tùnyonyi 


? 


tose na ù nyama cose ca m’°m éswé. 
Shi'éta m bibyo byose tamwamone’ile 
m’mwatéléca waamcelela. 

2l Hanuma Mwene'ombe Abeca 
ahululalé'ya mtù alo a manga, na a’écile 
awe ùlala, Abeca anahénda lùmo Iwake 
lùhanji, na halya hahumine lùlo lùhanji 
anahacibya na misuna. ?? Ibyabùmbile 
m’macana ù lulo lùhanji Iwahuminye 
ùlé mtù na anamlusha ùlé Adamu. 
23 Hùkyo mtù ashitenda: 

““Benebene hùno alé 1 uwa lya m 
mane ma'uwa, 

Na msuna wa m yane misuna. 

Ù bibyo i’abùcibwa ‘M’macana’ 
lùmbaka ahuma mulé 
mlùmyana.”’ 

240 lùmbaka lwa bibyo mlùmyana i'a- 
shika sekyé na inyakyé na ia’ùlé’ana na 
wake m’maci, nibo babe mtu hùmo. 

25 Hùkyo mtu na wake m’maci hebo 
bombya babele bù’ùkù, shi'éta tababele 
na abùle. 


Akakya a mtù 


INgyo'a hébele na bù’oso’e ùhéta 
3 nyama cose cabùmbilwe na Mwe- 
ne’ombe Abeca. Hékyo ngyo'a yatocice 
m macana: “A bino Abeca byatenda 
bilé benebene nibo mule'e ùlya bikuma 
bya été ”yose élé m ndalo?” 2 M’macana 
anakya’ùla ngyo'a: ““Bikuma bya bité 
byose bilé m ndalo tùnabasha ùlya, 
3 shi’éta bikuma bya été élé mwingi na 
ndalo Abeca aatu'ambéla nibo tùle’e 
ùbilya hange ji tuma é’yo été, lumbaka 
tùna’ wa.” 

4Ngyo'a ashikya’ùla m’macana: 
‘‘Benebene tamùshi’we. 5 Abeca atenjile 
bibyo, lùmbaka aikyé nibo lusuku lùmu- 
shilye bikuma bya é’yo été, imwakùbùlé- 
lwa bwenge bwa imanya, na benu 
imwaba ité Abeca imanya byangéne na 
byaasona.” 

6 Hùkyo m’macana a'écile amone 
nibo “yo été élé na bikuma byangéne 
byacelela ùlébwa, na’yo lùnge '’yaasoha- 
kéca meso, haho anaisémba nibo iba na 
bwenge i byangéne. Ù bibyo ibyahénjile 
bimo bikuma ù’élé analya. Lùnge anaha 


2.7: 1 Bak 15.45 2.9: Ùk 2.7, 22.2,1§ 2.24: Mt 19.5; Mk 10.7-8; 1 Bak 6.16; Ef 5.31 3.1: Ùk 12.9, 20.2 

wake mlùme binge, nakùnge analya. 
7 Haho bose babélé ba’écile bawe ùlya, 
banashimanya nibo balé bù’ùkù; bibyo 
ibasambice maani ma été ’ya tini na 
banaihv’a. 

8 Hùkyo mtu na wake m’maci bahu- 
ngilwe cu'i lya Mwene’ombe Abeca 
habele mùnyata m ndalo ya Edeni 
mango ma ékolo, haho banaibisa m bité 
bya mu hékyo ndalo, lùmbaka ale’e 
ùbamona. ° Shi éta Mwene’ombe Abeca 
abucice mtù na ùmtoca: “Ulé ùléhé?”’ 

10 Hùkyo mtù  ashimkya’ùla: 
““Nahungwa lyobe cù’i m ndalo; ibina- 
mona boba na nashibisama lùmbaka 
nilé bùr’ ùkù.”? 

ll Abeca anamtoca: ‘‘Alé beni wa’ù- 
bwéla nibo ùlé bù’ùkù? A ùbe walya 
bikuma bya élya été éna’ù’ambé cile 
nibo ùle’e tulya?” 

12 Nake ashimkya’ùla: ‘“‘Hùno 
m’macana hùmbele nibo abe hamocu- 
nge nane i wamba bikuma bya é’yo été, 
na nabilya.” 

13 Mwene’ombe Abeca ibyatocice 
hùlya m’macana: ““Wa'étéla bibyo 
Eé: 

M’macana anakya’ùla: ““Ngyo'a 
anjimbéléla nibo nibilye, na ibinalya.” 


Abeca a’ala lubangya 


14 Hanuma Mwene’ombe Abeca 
ashibwéla ngyo’a: “Lumbaka wa'éta 
bibyo, na’ùcutéla tube imwene inose 
msambéla nyama cose: Ihuma éno ékya- 
nga ùsùmangwibùlùta na henda, na ahu- 
tehute i ashibe byobe bilébwa masuku 
mose ma bwobe bùlamu. !5 Inabé'a lùso- 
mbo hamusamba na hùkyo m’macana; 
wake mmbùto na wobe ibaba baso- 
mbani suku cose. Wake mmbùto iwa- 
kyéka wobe mcwe, nùbùnge iwacika abo 
acindokolo.” 

l6Na anabwéla m’macana bino: 
““Benebene nùhétakanya cobe mbebe ca 
ibùta na iwamangùbùta bana ù lùbaba. 
Éna’éba bibyo, iwaba na ngyala ya 
mweko ùlé wobe mlùme, nake i’aba na 
bùbasha oolé.” `’ 


17 Na ashibwéla mlùmyana bino: 
‘“Wahungwéléla bya’ùbwéla wobe 
m’maci na walya bikuma bya élya été 
éna’ù’ambécile nibo ùle’e ùlya. Ù 
lumbaka lwa bibyo byù’éta ésé ’yose 
"yasémbwa msémbo. Iwa’ùbakana ihu- 
nda na makala suku cose ca bwobe 
bùlamu nibo ùmone bilébwa. 

18 “Itete ilyamenya bilùngùlùngù na 
bimena bya mi'ele nibo bi’u’ukye na ùbe 
iwalya étoho °ya m Ndalo. ° Iwa’amba ù 
makala na wisenga mahitù’éla lumbaka 
ùmone bya’ùlya ùhùca hùùshihoto’ele 
mw itete lyùbùmbélwe m lélé. Lùmbaka 
wa’écilwe °w itete, lùnge ùhoto’anya °w 
itete.” 

20 Hukyo mtù ahùlùhini’a wake 
m’maci lyake cina Efa, lumbaka ewe i 
inabo wa balangamsenge bose. 2! Mwe- 
ne’ombe Abeca a'étéle Adamu na wake 
m’maci Efa myenda ya hépù, na anaba- 
cwalé’ya heyo. 


Adamu na Efa bakyùmbwa m Ndalo 


22 Hanuma Mwene’ombe Abeca 
anatenda: “Bino hùno mtù asele hùmo 
wetù, lùmbaka ashikyé byangéne na 
byaasona. Taacelela ùhénda bikuma bya 
été ya bùlamu na ùbilya, na aalame ale 
na ale.” 23 Ù bibyo itùmine Mwene’o- 
mbe Abeca ammumatù’ya m Ndalo ya 
Edeni nibo ahunde itete lyabùmbélwe m 
lélé. 24 Akyùmbile Adamu m Ndalo ya 
Edeni na anabé’a hemo bibùmbe bya 
mawawa bilé na bùlamu mbo’o ya téndé 
ya hékyo ndalo na mwele waakya’a aya 
hùbele mùkalra mbo'o na mbo’o. 
Nabyo bibele mù’éngéléca élya été ’ya 
bùlamu lùmbaka tahabe mtù wa ùsheke- 
nena ha’onga na’yo. 

